We wobłuku towaršnostneho přewróta w lětomaj 1989/1990, jako skutkowaše Serbska narodna zhromadźizna, zrodźichu w njej skutkowacy mysl, załožić Serbske šulske towarstwo. Zhladujo na hišće wuwiwace so sakske šulstwo wšak běchu mnozy skeptiscy.
Tak měješe wutworjena dźěłowa skupina „serbske šulstwo“ pod nawodom Rejzy Šěnoweje a Ludmile Budarjoweje wosebity nadawk, slědźić a so wobhonić, kak wutworić dobre wuměnjenja za wuwučowanje serbšćiny na šuli a posrědkowanje rěče w dźěćacych zarjadnišćach. Ze skutkowanja dźěłoweje skupiny wuńdźe Serbske šulske towarstwo, załožene 5. januara 1991. Za přikład brali běchu sej Danske šulske towarstwo za južny Schleswig z.t. Mjeztym 22 lět dźěła SŠT po zasadach modela Witaj, hižo 19 lět po koncepciji 2plus, kotruž běchu čłonojo fachoweho towarstwa sobu wuwili a přewodźeli a w kotrejž bu žadanje SŠT zakótwjene, wutworić tři rěčne skupiny; w Delnjej Łužicy sej wutworjenje aktualnje žadaja. Nětko ma SŠT nimo dalšich institucijow a zarjadnišćow za trěbne, zo so koncepcija, kiž je tuchwilu bjez alternatiwy, wobnowi-nowelěruje.
szl_Latn szl_Latn